‘ศรีไทย’ปีนี้ รายได้โต17% จ่อขึ้นราคาขาย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — SITHAI ตั้งเป้ารายได้ปีนี้ 6,700 ล้าน เล็งขึ้นราคาขายหลังต้นทุนพุ่ง ทั้งเม็ดพลาสติกและดอกเบี้ย 
นายสนั่น อังอุบลกุล ประธานกรรมการและกรรมการผู้จัดการ บริษัท ศรีไทยซุปเปอร์แวร์ (SITHAI) เปิดเผยว่า ปีนี้คาดว่าจะมีรายได้ 6,700 ล้านบาท เติบโต 17% จากปี 2553 ที่คาดว่าจะมีรายได้ 5,740 ล้านบาท โดยไตรมาสแรกนี้คาดว่ายอดขายจะมีการเติบโตสูงถึง 10% 
ขณะเดียวกันปีนี้จะมีการลงทุน 1,400 ล้านบาท แบ่งเป็นใช้เพิ่มกำลังการผลิตในประเทศ 1,000 ล้านบาท ที่เหลือเป็นการลงทุนเพิ่มในอินเดีย 250 ล้านบาท และเวียดนาม 150 ล้านบาท 
นอกจากนี้ ในอนาคตบริษัทอาจมีความจำเป็นต้องขอปรับราคาขายเพิ่มขึ้น หลังราคาเม็ดพลาสติกซึ่งเป็นต้นทุนหลักในการผลิตมีแนวโน้มเพิ่มขึ้นต่อเนื่องจากอดีตที่ 39 บาท/กิโลกรัม คาดว่าในอีก 56 เดือนข้างหน้าจะเพิ่มขึ้นเป็น 59 บาท/กิโลกรัม และมีโอกาสที่จะเพิ่มขึ้นสูงกว่า 60 บาท/กิโลกรัมได้ และการขึ้นราคาก็จะขึ้นอยู่กับราคาเม็ดพลาสติก ยังไม่สามารถบอกได้ว่าจะขึ้นเท่าไร
“ตอนนี้บริษัทซื้อล่วงหน้าเม็ดพลาสติกไว้ 2 เดือน ที่ราคา 40 กว่าบาท จึงยังไม่ขึ้นราคาตอนนี้ แต่ต่อไปเมื่อราคาเม็ดพลาสติกเพิ่มขึ้นก็ความจำเป็นต้องปรับราคาขาย ประกอบกับทิศทางอัตราขาขึ้นก็จะยิ่งเป็นแรงกดดันให้บริษัทต้องเพิ่มราคาขาย”